Edirnė
Edirnė (turk. Edirne) – miestas pačiuose Turkijos vakaruose, Trakijoje, Graikijos ir Bulgarijos pasienyje, prie Tundžos upės. Provincijos centras. 128,4 tūkst. gyventojų (2002 m.). Transporto mazgas (eina kelias ir geležinkelis Stambulas-Sofija). Žemdirbystės rajono prekybinis centras (grūdai, aliejiniai augalai). Maisto, medvilnės pramonė. XV–XVII a. architektūros paminklai (Selimijos mečetė, miesto bokštas, osmanų ligoninė ir kt.).